
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 539 


3 Ιουλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«Άγιος Κωνσταντίνος» Δαυγάτων Δήμου Αργοστο¬ 


λιού Ν. Κεφαλληνίας. 1 

Έγκριση τοπικού ρυμοτομικού σχεδίου του οικισμού 
«Κουτσού» Δήμου Βιστωνίδας στο Νομό Ξάνθης, 
για τη δημιουργία ΚΕ.Δ.Α.Π. Κέντρου Δημιουργι¬ 
κής Απασχόλησης Παιδιών. 2 


ΑΠΟΦΑΣΕΙ Σ 

Αριθ. 1047630/4607/Β0010 (1) 

Καθορισμός ορίων αιγιαλού και παραλίας στη θέση 
«Άγιος Κωνσταντίνος» Δαυγάτων Δήμου Αργοστολιού 
Ν. Κεφαλληνίας. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις της παρ. 2 του άρθρου 34 του Ν. 
2971/2001, περί αιγιαλού και παραλίας, σύμφωνα με τις 
οποίες οι εκκρεμείς υποθέσεις που αφορούν τον καθορι¬ 
σμό αιγιαλού και παραλίας εξακολουθούν να διέπονται 
από τις ισχύουσες μέχρι την έναρξη ισχύος του νόμου αυ¬ 
τού διατάξεις. 

2. Την υπ’ αριθμ. 252/2002 γνωμοδότηση του Νομικού 
Συμβουλίου του Κράτους. 

3. Τιςδιατάξειςτου Α.Ν. 2344/40. 

4. Τις διατάξειςτου άρθρου 100του Π.Δ. 284/88. 

5. Τις διατάξειςτου Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 Τ.Α'). 

6. Τις διατάξεις του Ν. 2218/94 «περί ίδρυσης Νομαρ¬ 
χιακής Αυτοδιοίκησης κ.λ.π.» (ΦΕΚ90 Τ.Α'). 

7. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 Τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

8. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 


ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 Τ.Α') σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

9. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

10. Την υπ’ αριθμ. 1100383/1330/Α0006/31.10.2001 
(ΦΕΚ 1485 Τ.Β/31.10.2001) κοινή απόφαση των Πρωθυ¬ 
πουργού και Υπουργού Οικονομικών, περί καθορισμού 
αρμοδιοτήτων των Υφυπουργών Οικονομικών. 

11. Την υπ’ αριθμ. 1115093/1378/Α0006/17.12.2001 
(ΦΕΚ 1720 Τ.Β/21.12.2001) απόφαση του Υφυπουργού 
Οικονομικών, περί μεταβίβασης αρμοδιοτήτων στο Γενι¬ 
κό Γραμματέα, στους Γενικούς Διευθυντές κ.λ.π. του 
Υπουργείου Οικονομικών. 

12. Την από 31.7.2001 έκθεση της Επιτροπής καθορι¬ 
σμού των ορίων αιγιαλού και παραλίας στη θέση «Άγιος 
Κωνσταντίνος» Δαυγάτων Δήμου Αργοστολιού Ν. Κεφαλ¬ 
ληνίας και το από Ιανουάριο 2001 τοπογραφικό διάγραμ¬ 
μα, κλίμακας 1:500, το οποίο έχει συνταχθεί από τον πολι¬ 
τικό μηχανικό Δημήτριο Παριώτη σε μία (1) πινακίδα και 
θεωρήθηκε από τον Προϊστάμενο ΤΥΔΚ την 6.6.2001, 
σύμφωνα με το άρθρο 20 του Ν. 719/77. 

13. Το υπ’ αριθμ. Φ.544.5/111/02/Σ. 280/28.2.2002 έγ¬ 
γραφο του Γενικού Επιτελείου Ναυτικού, αποφασίζουμε: 

Επικυρώνουμε την από 31.7.2001 έκθεση της Επιτρο¬ 
πής καθορισμού των ορίων αιγιαλού και παραλίας στη θέ¬ 
ση «Άγιος Κωνσταντίνος» Δαυγάτων Δήμου Αργοστολιού 
Ν. Κεφαλληνίας και το από Ιανουάριο 2001 τοπογραφικό 
διάγραμμα, κλίμακας 1:500, το οποίο έχει συνταχθεί από 
τον πολιτικό μηχανικό Δημήτριο Παριώτη σε μία (1) πινα¬ 
κίδα και θεωρήθηκε από τον Προϊστάμενο ΤΥΔΚ την 
6.6.2001, σύμφωνα μετο άρθρο 20του Ν. 719/77. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2,3,.13,14,15. 

Η οριογραμμή της παραλίας με συνεχή κίτρινη πολυγω¬ 
νική γραμμή, με στοιχεία 1', 2', 3',..., 13', 14', 15'. 

Όπως προκύπτει από το σχετικό τοπογραφικό διά¬ 
γραμμα εντός του αιγιαλού και της παραλίας υπάρχουν 
κτίσματα τα οποία δεν εξαιρούνται. 

Παλαιός αιγιαλός δεν υφίσταται. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα, 14 Ιουνίου 2002 

Με εντολή Υπουργού 
Ο Γενικός Διευθυντής 
Δημ. Περιουσίας & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτρπής καθορισμού των ορίων αιγιαλού και παραλίας 
άρθρου 74 Π. Δ/τος 637/77 και άρθρου 100 Π.Δ/τος 
284/88. ΘΕΜΑ: Καθορισμός για πρώτη φορά των 
ορίων του αιγιαλού & παραλίας στη θέση «ΑΓΙΟΣ 
ΚΩΝΣΤΑΝΤΙΝΟΣ» Δαυγάτων Δήμου Αργοστολιού. 

Στο Αργοστόλι σήμερα στις 31.7.2001, ημέρα Τρίτη οι 
υπογεγραμμένοι: 

1. Παπαδάτου Βουτσινά Μαρία Προϊστ. Κτηματικής 
Υπηρ. Κεφ/νίας ως Πρόεδρος 

2. Μπάρκας Ιωάννης Πολ. Μηχ. Προϊστ. ΤΥΔΚ Κεφ/νίας 
ως μέλος. 

3. Μπασιούκας Θεόφιλος αναπλ. Λιμενάρχης Κεφ/νίας 
ως μέλος, του τακτικού μέλους κωλυομένου λόγω υπηρε¬ 
σιακών αναγκών, αποτελούντες την επιτροπή καθορι¬ 
σμού των ορίων αιγιαλού & παραλίας, σύμφωνα με τις 
διατάξεις του άρθρου 74 του Π. Δ/τος 636/77 και άρθρου 
100 Π. Δ/τος 284/88 που συγκλήθηκε έπειτα από σχετική 
πρόσκληση του προέδρου της, λαβόντες υπόψη: 

1. Την από 20.12.2000 αίτηση του Παπαδάτου Παύλου 
φερόμενου ιδιοκτήτου παραθαλάσσιας έκτασης στη θέ¬ 
ση Άγιος Κωνσταντίνος Δαυγάτων Δήμου Αργοστολιού 
Ν. Κεφ/νίας, με την οποία ζητείται ο καθορισμός των 
ορίων του αιγιαλού στη περιοχή αυτή. 

2. Τα συνταχθέντα από τον Πολιτικό Μηχανικό Ποριώτη 
Δημήτριο από Ιανουάριο 2001 τοπογραφικό και υψομε¬ 
τρικά διαγράμματα της παραπάνω περιοχής σε μία (1) πι¬ 


νακίδα, σε κλίμακα 1:500, ηλεγμένα για την ακρίβεια της 
αποτύπωσης από τον Αμαραντίδου Αικατερίνη Τοπογ. 
Μηχ. Δήμου Αργοστολιού την 6.6.2001 και θεωρημένα 
από τον προϊστάμενο της Τ.Υ.Δ.Κ. Ν. Κεφ/νίας την ίδια 
ημερομηνία, όπως ορίζουν οι διατάξεις του άρθρου 20 
του Ν. 719/77. 

3. Τις διατάξεις του Α.Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική 
με αυτόν Δικαστηριακή και Διοικητική Νομολογία. 

4. Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλά¬ 
τος της βρέχόμενης από το χειμέριο κύμα ξηράς και μετά 
λοιπά συναφή στοιχεία, ήτοι: 

α. Τη μορφολογία του εδάφους της ακτής. 

β. Το γεγονός ότι δεν υπάρχουν σημεία μεταβολής του 
αιγιαλού. 

γ. Την κατάσταση του θαλασσίου χώρου. 

δ. Το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού & παραλίας. 

ε. Το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι 

5. Την μη ύπαρξη καθορισμού ορίων αιγιαλού και παρα¬ 
λίας εκατέρωθεν της εξεταζόμενης περιοχής, αποφασί¬ 
ζουμε: 

1. Καθαρίζουμε στο πιο πάνω αναφερόμενο τοπογρα- 
φικό διάγραμμα: 

α. Την οριογραμμή του αιγιαλού με ερυθρή συνεχή πο¬ 
λυγωνική γραμμή 1,2, 3, ..., 13, 14, 15 της οποίας οι κο¬ 
ρυφές εξασφαλίζονται από σταθερά σημεία. 

β. την οριογραμμή της παραλίας με κίτρινη συνεχή πο¬ 
λυγωνική γραμμή 1', 2',3',..., 13', 14', 15'της οποίας οι κο¬ 
ρυφές εξασφαλίζονται από σταθερά σημεία. 

2. Καθορίζουμε τη ζώνη παραλίας σε πλάτος 15μ. ενι¬ 
αία, για να εξυπηρετηθούν οι σκοποί της παρ. 1 του άρ¬ 
θρου 7 του Α.Ν. 2344/40. Στη ζώνη παραλίας υπάρχουν 
κτίσματα τα οποία δεν εξαιρούνται. 

3. Δεν διακρίνονται ίχνη παλαιού αιγιαλού. 

Η Επιτροπή 

Η Πρόεδρος Τα Μέλη 

ΜΑΡΙΑ ΠΑΠΑΔΑΤΟΥ ΒΟΥΤΣΙΝΑ I. ΜΠΑΡΚΑΣ 

ΘΕΟΦ. ΜΠΑΣΙΟΥΚΑΣ 

ΥΠΟΜΝΗΜΑ ΠΑΡΑΤΗΡΗΣΕΙΣ 
1 ΣΥΜΒΟΛΙΣΜΟΙ 
τριγωνομετρικό 
στάση 

φυσικό πρανές 
ξυρολιθια 
συρματόπλεγμα 
δένδρο 
στύλος ΟΤΕ 
Στύλος ΔΕΗ 
μικρ» βράχοι 1 




2. Η αποτύπωση εγινε υε γεωδετικο σταθμό ΙΕΙΟΑ ΤΟ307 

3. Το εγκατασταθεν πολυγονεμετρικο δίκτυο είναι εξαρτημένο απο 4 
το κρατικό τριγωνοετρικο δίκτυο. 

Προβολή Ηβη ελλειψοειδες ΒοβββΙ. 
αρχή συντεταγμέων 

Κ Φ Χ, ΚΛΙΜΑΚΑΣ 1 1000000 ΚΕΦΑΛΛΗΝΙΑ-ΙΘΑΚΗ" 
φ-38 15' λ=-3 15* απο Αθήνα. 

4 χωροσταθμικη επιφάνεια: 

Μέση στάθμη θαλασσής ορμου Αργοστολιοη 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑΚΗ ΔΙΟΙΚΗΣΗ ΚΕΦΑΛΛΗΝΙΑ! 


ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ & ΠΑΡΑΛΙΑΣ 


ΕΝΔΙΑΦΕΡΟΜΕΝΟΣ 

ΠΑΠΑΔΑΤΟΣ 


ΕΞΑΡΤΗΣΗ 

ΧΑΡΤΙΚΟ ΤΡΝ7ΚΟ ΔΙΚΤΥΟ 
Π ΡΟΘΟΛΗ Ηβη 


Λ- -- Μ6ΡΟΑΟΙ ΑΠΟΤΥΠΩΣΗΣ 
'Ο^^Π'ΓΕΙΑ, ΤΑΧΥΜΕΤΡΙΚΗ 

Αριθ. 1395 (2) 

Έγκριση τοπικού ρυμοτομικού σχεδίου του οικισμού 
«Κουτσού» Δήμου Βιστωνίδας στο Νομό Ξάνθης, για 
τη δημιουργία ΚΕ.Δ.Α.Π. Κέντρου Δημιουργικής Απα¬ 
σχόλησης Παιδιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Π. Δ. της 20.8.85 για την «πολεοδό¬ 
μηση και επέκταση οικισμών (...) μέχρι 2.000 κατοίκους, 
κ.λπ.» και ειδικότερα το άρθρο 2 παρ. 3 (Φ.Ε.Κ. 414 Δ'). 

2. Τις διατάξεις του άρθρου 29 παρ. Α.2 του Ν. 
2831/2000 (Φ.Ε.Κ. 140 Α') «Τροποποίηση διατάξεων του 
Ν. 1577/85, κτλ.» σε συνδυασμό με τις διατάξεις του Ν. 
2503/97 (Φ.Ε.Κ. 107 Α'). 

3. Την υπ’ αριθμ. 2994/23.11.2001 απόφαση του Γ. Γ. 
Περιφέρειας Ανατολικής Μακεδονίας - Θράκης περί «με- 
ταβιβάσεως εξουσίας υπογραφής, κτλ.» (Φ.Ε.Κ. 1654 Β'). 

4. Τις διατάξεις του Ν. Δ. της 17.7.23 «περί σχεδίων πό¬ 
λεων, κτλ.» όπως ισχύουν σήμερα και ειδικότερα τα άρ¬ 
θρα 1,2,3 και 70 αυτού. 

5. Τις διατάξεις του Κεφ. II του από 3.4.29 Π.Δ. που δια¬ 
τηρήθηκαν σε ισχύ με το άρθρο 31 παρ. 3 του Ν. 1577/85. 

6. Το υπ’ αρίθμ Οικ. 3422/1333/12.2.2001 έγγραφο της 
Δ/νσης Πολ/κού Σχεδιασμού (Γενικής Δ/νσης Πολεοδο¬ 
μίας) του Υ.ΠΕ.ΧΩ.Δ.Ε. 

7. Την υπ’ αρίθμ. 74/22.4.2002 απόφαση του Δ.Σ. του 
Δήμου Βιστωνίδας. 

8. Την από 30.5.2002 8η Συνεδρίαση του Συμβουλίου 
Χ.Ο Π. της Περιφέρειας Ανατολικής Μακεδονίας - Θρά¬ 
κης (υπ’ αρίθμ. 36/30.5.2002 σύμφωνη γνωμοδότηση - 
ομόφωνη). 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Βιστωνί¬ 
δας. 

Επειδή το εν λόγω τοπικό ρυμοτομικό σχέδιο προτείνε- 
ται από γνήσια πολεοδομικά κριτήρια και αποβλέπει στην 
εξυπηρέτηση του δημοσίου συμφέροντος καθώς: 


1. Αφορά στη χωροθέτηση κοινωφελούς δραστηριότη¬ 
τας και πιο συγκεκριμένα του Κέντρου Δημιουργικής Απα¬ 
σχόλησης Παιδιών (ΚΕ.Δ.Α.Π.) του Δήμου Βιστωνίδας, με 
όλα τα οφέλη που αυτή συνεπάγεται (οικονομικά κοινωνι¬ 
κά). 

2. Ο περιβάλλων χώρος όπου θα λειτουργήσει το 
ΚΕ.Δ.Α.Π., θεωρείται ο πλέον κατάλληλος καθώς είναι αρ¬ 
κετά αποσυμφορημένος από κάθε είδους όχληση (χαμη¬ 
λή κυκλοφορία αυτοκινήτων, απουσία οχλουσών χρήσε¬ 
ων κ.λπ.), χαρακτηρίζεται από την παρουσία συμβατών 
χρήσεων (όπως το δημοτικό σχολείο και ο παιδικός σταθ¬ 
μός), από ακάλυπτους χώρους και γενικότερα από αραιή 
δόμηση (μεγάλα οικόπεδα και αγροτεμάχια, ύπαρξη πλα¬ 
τείας κ,λπ.). 

3 Υπάρχει εύκολη πρόσβαση και επαρκής οδική σύνδε¬ 
ση όχι μόνο με το κέντρο του οικισμού, αλλά και με τα υπό¬ 
λοιπα Δ. Δ. του Δήμου Βιστωνίδας, αποφασίζουμε: 

Άρθρο 1 

Την έγκριση του τοπικού ρυμοτομικού σχεδίου στον οι¬ 
κισμό «Κουτσό» του Δήμου Βιστωνίδας Νομού Ξάνθης, 
όπως αυτό διατυπώνεται στην υπ’ αριθ. 74/22.4.2002 
απόφαση του Δ.Σ. Δήμου Βιστωνίδας και που αφορά στον 
καθορισμό συγκεκριμένου χώρου για τη δημιουργία Κέ¬ 
ντρου Δημιουργικής Απασχόλησης Παιδιών (ΚΕ.Δ.Α.Π.) 
στο Δήμο Βιστωνίδας, όπως αποτυπώνεται στο σχετικό 
τοπογραφικό διάγραμμα το οποίο θεωρήθηκε από την 
Προϊσταμένη της ΔΙ.ΠΕ.ΧΩ. Ανατολικής Μακεδονίας - 
Θράκης στις 3.6.2002. 

Άρθρο 2 

Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Κομοτηνή, 3 Ιουνίου 2002 

Με εντολή Γενικού Γραμματέα Περιφέρειας 
Η Διευθύντρια ΠΕ.ΧΩ. 

ΑΛΕΚΑ ΠΑΣΣΟΠΟΥΛΟΥ 

ΤΕΧΝΚΟ ΓΡΑΦΕΙΟ ΜΕΛΕΤΏΝ 

1 

1 ΓΕΩΡΓΙΟΥ ΚΩΝΣΤΑΝΤΙΝΟΣ 

I ΔΗΛΑ. ΑΓΡΟΝΟΜΟΣ - ΤΟΠΟΓΡΑΦΟΙ ΜΗΧΑΜΚΟΣ 
•ηο οκτηηογ β. ενμη βτιοο, ΤφυηχΟΜίοηβίΜ·» μμ η 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















